

**Finanšu komitejas sēdes**

**protokols Nr. 8**

Carnikavā, Carnikavas pagastā, Ādažu novadā 2023. gada 19. jūlijā

Sēdes sasaukšanas vieta un laiks: Stacijas ielā 5, Carnikavā, Sēžu zālē, plkst. 09:18.

Kārtējā atklāta sēde sasaukta Ādažu novada pašvaldības domes 2023. gada 14. jūnija reglamenta Nr. 2 “Ādažu novada pašvaldības darba reglaments” noteiktajā kārtībā.

Sēdi vada: pašvaldības domes priekšsēdētājas vietnieks attīstības jautājumos Valērijs Bulāns (LRA).

Sēdi protokolē: Administratīvās nodaļas vecākā referente Linda Pavlovska.

Komitejā pavisam 15 deputāti.

Komitejas sēdē piedalās 13 deputāti:

komitejas locekļi: Sniedze Brakovska (LRA) (*piedalās attālināti, izmantojot tiešsaistes videokonferences sarunu rīku*, *veselības stāvokļa dēļ*), Kerola Dāvidsone (LRA), Arta Deniņa (JKP) (*līdz plkst. 12:15, no plkst. 13:00 piedalās attālināti, izmantojot tiešsaistes videokonferences sarunu rīku*, *nav reģistrējusies DVS “Namejs City”*)*,* Genovefa Kozlovska (LZS), Antra Krasta (LZS), Imants Krastiņš (JKP) (*līdz plkst. 12:15,* *no plkst. 13:00 piedalās attālināti, izmantojot tiešsaistes videokonferences sarunu rīku,* *komandējuma dēļ*)*,* Raitis Kubuliņš (LZP) (*līdz plkst. 10:25, no plkst. 10:25 piedalās attālināti, izmantojot tiešsaistes videokonferences sarunu rīku, veselības stāvokļa dēļ, no plkst. 14:05 līdz plkst. 15:02 piedalās sēdē klātienē*), Gatis Miglāns (LZS) (*līdz plkst. 12:15, no plkst. 13:00 piedalās attālināti, izmantojot tiešsaistes videokonferences sarunu rīku*, *komandējuma dēļ*), Jānis Leja (S) (*līdz plkst. 14:45*)*,* Raivis Pauls (*līdz plkst. 12:15, no plkst. 14:09 līdz plkst. 15:02*)*,* Liāna Pumpure (LRA), Arnis Rozītis (LRA) (*līdz plkst. 11:50, no plkst. 13:10 piedalās attālināti, izmantojot tiešsaistes videokonferences sarunu rīku, veselības stāvokļa dēļ*)*.*

nepiedalās (attaisnotu iemeslu dēļ): Karīna Miķelsone (LRA) (*atvaļinājumā*)*,* Jānis Ruks (LRA) (*atvaļinājumā*)*.*

Personas, kurām sēdē dots vārds:

Administrācijas darbinieki: Ligita Anspoka, Miķelis Cinis, Annija Dukāte, Everita Kāpa, Baiba Kanča, Inga Pērkone, Guntis Porietis, Laila Raiskuma, Nadežda Rubina, Dārta Zaļkalne.

# citi: pašvaldības aģentūras “Carnikavas komunālserviss” direktora 2. vietnieks Lauris Bernāns, SIA “Lauras konsultācijas” finanšu konsultants Ivars Bergs, SIA “LUCRUM INVEST” valdes loceklis Jānis Dāboliņš, pašvaldības aģentūras “Carnikavas komunālserviss” direktors Gunārs Dzenis, Carnikavas bibliotēkas vadītāja Ilze Ezermale, Ādažu novada pašvaldības policijas priekšnieks Oskars Feldmanis, biedrības “BMX Ādaži” pārstāvis Armands Možeiko, Ādažu novada mākslu skolas direktores p.i. Kaspars Rubenis, biedrības “Saules pļavas” valdes loceklis Māris Rukuts, pašvaldības aģentūras “Carnikavas komunālserviss” iepirkumu speciāliste Ilona Zaltāne.

**DARBA KĀRTĪBĀ:**

1. Par Finanšu komitejas 2023. gada 19. jūlija sēdes darba kārtības apstiprināšanu.
2. Par grozījumiem Carnikavas pamatskolas 2023. gada budžeta tāmē.
3. Par nekustamā īpašuma nodokļa atvieglojumiem.
4. Par nolikuma “Grozījumi Ādažu novada pašvaldības pašvaldības 2021. gada 22. decembra nolikumā Nr.21 “Ādažu novada pašvaldības policijas nolikums”” projektu.
5. Par saistošo noteikumu “Par Ādažu novada simbolikas izmantošanu” projektu.
6. Par saistošo noteikumu “Par subsīdijām sportam Ādažu novada pašvaldībā” projektu.
7. Par saistošo noteikumu “Adresācijas objektu un to virziena norāžu plākšņu izvietošanas un noformēšanas noteikumi” projektu.
8. Par saistošo noteikumu “Grozījumi Ādažu novada pašvaldības 2022. gada 23. marta saistošajos noteikumos Nr. 27/2022 “Par pašvaldības aģentūras “Carnikavas komunālserviss” maksas pakalpojumiem ūdensapgādē, notekūdeņu novadīšanā un attīrīšanā”” projektu.
9. Par zemes nomas līguma termiņa pagarināšanu Baltezera iela 2, Baltezers.
10. Par projekta “ĀNMS dejas nodaļas materiāli tehniskās bāzes uzlabošana” īstenošanu.
11. Par bibliomāta iegādi Carnikavas bibliotēkai.
12. Par iniciatīvu projekta “Ģimeņu tikšanās Carnikavā”.
13. Par izmaiņām Izglītības un jaunatnes nodaļas struktūrā.
14. Par subsīdijām sporta sacensību organizēšanai.
15. Par Latvijas BMX kausa posma organizēšanas izdevumiem.
16. Par *Nordplus* programmas Jauniešu izglītības programmas projekta īstenošanu.
17. Par *Erasmus*+ programmas “Personu mobilitātes mācību nolūkos” skolu izglītības sektora projekta īstenošanu.
18. Par pedagogu atalgojumu un slodžu izlīdzināšanu pašvaldības pirmsskolas izglītības iestādēs.
19. Par grozījumiem pašvaldības aģentūras “Carnikavas komunālserviss” 2023. gada budžeta tāmē.
20. Par valsts aizsardzības objektu aizsargjoslu datu saskaņošanu.
21. Par Krastupes ielas pārbūvi.
22. Ziņojums par biedrības “Gaujas Partnerība” darbības atskaiti par šā gada pirmo pusgadu.
23. Ziņojums par biedrības “Jūras Zeme” darbības atskaiti par šā gada pirmo pusgadu.
24. Ziņojums par peldētapmācības apmeklējumu Ādažu novada pašvaldībās pirmsskolas izglītības iestādēs.
25. Ziņojums par pašvaldības aģentūras “Carnikavas komunālserviss” budžeta izpildi šā gada pirmajā pusgadā.
26. Ziņojums par pašvaldības budžeta izpildi šā gada otrajā ceturksnī.
27. Ziņojums par projektu izpildes gaitu šā gada otrajā ceturksnī.

**1. Par Finanšu komitejas 2023. gada 19. jūlija sēdes darba kārtības apstiprināšanu**

|  |
| --- |
| (Valērijs Bulāns) |

Ierosina:

1. svītrot no darba kārtības 21. jautājumu “Par Ādažu novada Tūrisma un rekreācijas attīstības plānu 2023. - 2027. gadam”;
2. izskatīt 17. jautājumu “Par grozījumiem Carnikavas pamatskolas 2023. gada budžeta tāmē” kā otro darba kārtības jautājumu, attiecīgi mainot pārējo darba kārtības jautājumu numerāciju.

Ierosina apstiprināt Finanšu komitejas šā gada 19. jūlija sēdes darba kārtību.

Atklāti balsojot, ar 13 balsīm "Par", "Pret" – nav, "Atturas" – nav, **KOMITEJA NOLEMJ**:

**Apstiprināt** Finanšu komitejas šā gada 19. jūlija sēdes darba kārtību.

J. LEJA ierosina pašvaldības aģentūras “Carnikavas komunālserviss” direktoram G. Dzenim uzdot sagatavot ziņojumu par Carnikavas pagasta ielu rekonstrukcijas un komunikācijas darbiem laika posmā no 2015. gada janvāra līdz 2021. gada decembrim izskatīšanai Finanšu komitejas šā gada 16. augusta sēdē.

G. DZENIS aicina ierosināto ziņojumu prezentēšanu pārcelt uz Finanšu komitejas šā gada 20. septembra sēdi.

G. MIGLĀNS aicina ierosināto ziņojumu prezentēšanu pārcelt uz Finanšu komitejas šā gada 18. oktobra vai 15. novembra sēdi.

V. BULĀNS aicina deputātus nobalsot par deputāta J. Lejas ierosināto priekšlikumu uzdot pašvaldības aģentūras “Carnikavas komunālserviss” direktoram G. Dzenim sagatavot ziņojumu par Carnikavas pagasta ielu rekonstrukcijas un komunikācijas darbiem laika posmā no 2015. gada janvāra līdz 2021. gada decembrim izskatīšanai Finanšu komitejas šā gada 16. augusta sēdē.

Atklāti balsojot, ar 4 balsīm "Par" (Arta Deniņa (JKP), Jānis Leja (S), Imants Krastiņš (JKP), Gatis Miglāns (LZS)), "Pret" – 3 (Sniedze Brakovska (LRA), Valērijs Bulāns (LRA), Raitis Kubuliņš (LZP), "Atturas" – 6 (Kerola Dāvidsone (LRA), Genovefa Kozlovska ( LZS), Antra Krasta (LZS), Raivis Pauls (LZS), Liāna Pumpure(LRA), Arnis Rozītis (LRA)), **KOMITEJA NOLEMJ**:

**Neatbalstīt** priekšlikumu uzdot pašvaldības aģentūras “Carnikavas komunālserviss” direktoram G. Dzenim sagatavot ziņojumu par Carnikavas pagasta ielu rekonstrukcijas un komunikācijas darbiem laika posmā no 2015. gada janvāra līdz 2021. gada decembrim izskatīšanai Finanšu komitejas šā gada 16. augusta sēdē.

Deputāti izsakās par balsošanas motīviem:

V. BULĀNS vērš uzmanību, ka ir izstrādāta Ādažu novada Ilgtspējīgas attīstības stratēģija un vienotais plāns ko aicina turpmāk ievērot.

K. DĀVIDSONE, A. ROZĪTIS vērš uzmanību, ka nepieciešams skatīt Ādažu novadu kopumā, neveicinot šķelšanu starp Carnikavas pagastu un Ādažu pilsētu.

R. KUBULIŅŠ, R. PAULS, S. BRAKOVSKA uzsver, ka rosinātais pārskats ir nelietderīga darbinieku noslogošana, gada pārskatos jau ir atspoguļoti ielu rekonstrukcijas un komunikācijas paveiktie darbi.

A. KRASTA pauž viedokli, ka ierosinātais pārskats būtu nepieciešams gan par Carnikavas pagastu, gan par Ādažu pilsētu.

A. DENIŅA pauž viedokli, ka ierosinātais pārskats būtu labs atskaites punkts turpmākajiem ielu rekonstrukcijas darbiem Ādažu novadā.

I. KRASTIŅŠ pauž viedokli, ka ierosinātais pārskats būtu objektīvs skatījums par paveiktajiem ielu rekonstrukcijas darbiem Carnikavas pagastā. Aicina turpmāk izvērtēt, kāda mēroga ielu būvprojekti tiek pasūtīti Ādažu novadā.

**2. Par grozījumiem Carnikavas pamatskolas 2023. gada budžeta tāmē**

|  |
| --- |
| (Raivis Pauls ) |

Ziņo, ka Carnikavas pamatskolā (turpmāk – CPS) 2022./2023. mācību gadā mācījās 531 skolēni un bija 26 klases. Tiek prognozēts, ka 2023./2024. mācību gadā CPS būs 560 skolēni un 27 klases.

Lai nodrošinātu skolēnu ēdināšanu, ir nepieciešams iegādāties 4 mobilus, salokāmus ēdamgaldus ar piestiprinātām 12 taburetēm (turpmāk – mēbeles). Atbilstoši pašvaldības rīkotā iepirkuma “Mēbeļu piegāde Ādažu novada pašvaldības iestādēm” (ID. Nr. ĀNP2023/67) un Iepirkumu komisijas šā gada 16. jūnija lēmumam (protokols Nr. 5-6-2023/67-9) kopējās mēbeļu izmaksas ir 8228,24 *euro.*

Tā kā CPS 2023. gada budžeta tāmē nav paredzēti finanšu līdzekļi mēbeļu iegādei, nepieciešams veikt grozījumus CPS 2023. gada budžeta tāmē. Mēbeļu iegādei var novirzīt 4000 *euro* no finansējuma koplietošanas telpu sienu apstrādei pret mehāniskiem bojājumiem (EKK 2350) un 4 228,24 *euro* no finansējuma datortehnikas, sakaru un cita biroja tehnikai (EKK 5238). Gan koplietošanas telpu sienu apstrāde pret mehāniskiem bojājumiem, gan mācību materiālu izdrukāšana un pavairošana tiks īstenota ar saimnieciski izdevīgākiem risinājumiem.

Lai garderobēs nodrošinātu virsdrēbju un āra apavu novietošanu un uzglabāšanu, nepieciešams iegādāties solus un pakaramos (turpmāk – garderobes aprīkojums). Provizoriskās izmaksas aprīkojuma iegādei ir līdz 2250 *euro.*

Tā kā CPS 2023. gada budžeta tāmē nav paredzēti finanšu līdzekļi garderobes aprīkojuma iegādei, nepieciešams veikt grozījumus CPS 2023. gada budžeta tāmē. Aprīkojuma iegādei var novirzīt 500 *euro* no finansējuma degvielai (EKK 2322) un 1750 *euro* no finansējuma izdevumiem par elektroenerģiju (EKK 2223). Finansējums degvielas iegādei šogad netiks izmantots. Rēķini par elektroenerģijas patēriņu aprīlī un maijā bija ievērojami mazāki, kā 2022. gada noslēgumā un 2023. gada sākumā, tāpēc atbilstoši 2023. gada 12. jūlija budžeta izpildei (~32 %) ir līdzekļu rezerve, ko var novirzīt aprīkojuma iegādei.

Pašvaldības 2023. gada 22. marta noteikumu Nr. 9 “Pašvaldības budžeta izstrādāšanas un izpildes kārtība” 21.3. apakšpunktā noteikts, ka ierosinājumu budžeta tāmes iekšējiem grozījumiem budžeta izpildītāji iesniedz Finanšu komitejai, ja grozījumi ir vairāk par 5000 *euro* vienā reizē.

Atklāti balsojot, ar 12 balsīm "Par", "Pret" – nav, "Atturas" – nav, "Nepiedalās" – 1 (Raivis Pauls (LZS)),**KOMITEJA NOLEMJ**:

**Atbalstīt** budžeta grozījumus Carnikavas pamatskolas 2023. gada budžeta tāmē un:

1. pārcelt finansējumus 4000 *euro* (EKK 2350) un 4228,24 *euro* (EKK 5238) uz EKK 5239 izglītojamo ēdināšanas nodrošināšanai nepieciešamo 4 mobilo, salokāmo ēdamgaldu ar piestiprinātām 12 taburetēm iegādei;
2. pārcelt finansējumus 500 *euro* (EKK 2322) un 1750 *euro* (EKK 2223) uz EKK 5239 izglītojamo virsdrēbju un āra apavu novietošanai un uzglabāšanai nepieciešamo solu un pakaramo iegādei.

**3. Par nekustamā īpašuma nodokļa atvieglojumiem**

|  |
| --- |
| (Everita Kāpa) |

Ziņo par SIA “LUCRUM INVEST” (reģistrācijas Nr. 40103969607, juridiskā adrese: Brīvības iela 103-15, Rīga, LV-1001) un biedrības “Saules pļavas” (turpmāk – biedrība (reģistrācijas Nr. 40008313364, juridiskā adrese: Ūbeļu iela 3–1, Ādaži, Ādažu nov.)), kas atbilstoši šā gada 26. jūnija pilnvarai pārstāv nekustamo īpašumu 20 īpašniekus(visi kopā turpmāk – iesniedzēji) iesniegumus (reģistrēti šā gada 15. jūnijā ar Nr. ĀNP/1-11-1/23/3224, šā gada 27. jūnijā ar Nr. ĀNP/1-11-1/23/3339, šā gada 30. jūnijā ar Nr. ĀNP/1-11-1/23/3417 un šā gada 3. jūlijā ar Nr. ĀNP/1-11-1/23/3432) ar lūgumu pieņemt lēmumu par nekustamā īpašuma nodokļu atvieglojumu piešķiršanu saistībā ar plānoto ciemata “Saules pļavas” centralizēto ūdensapgādes un kanalizācijas tīklu atjaunošanu, ko veiks iesniedzēji par saviem līdzekļiem pēc vienošanās noslēgšanas ar pašvaldības domi. Iesniegumā norādīts, ka iedzīvotāju saraksts, kuri līdzfinansēs ceļa pārbūvi, var tikt papildināts.

J. DĀBOLIŅŠ, M. RUKUTS dalās pieredzē par esošo situāciju, uzsverot, ka pēdējos trīs gadus aktīvi tiek modernizēta ūdens kanalizācijas tīklu sistēma, šobrīd ir paveikti visi nepieciešamie darbi, lai nodotu to SIA “Ādažu ūdens”, ir parakstīta savstarpēja vienošanās ar SIA “Ādažu ūdens”. Lūdz deputātus atbalstīt nekustamā īpašuma nodokļu atvieglojumu piešķiršanu saistībā ar plānoto ciemata “Saules pļavas” centralizēto ūdensapgādes un kanalizācijas tīklu atjaunošanu, ko veiks iesniedzēji par saviem līdzekļiem.

Atklāti balsojot, ar 12 balsīm "Par", "Pret" – nav, "Atturas" – nav, "Nepiedalās" – 1 (Arnis Rozītis (LRA)), **KOMITEJA NOLEMJ**:

**Atbalstīt** lēmuma “Par nekustamā īpašuma nodokļa atvieglojumiem” projektu un virzīt to izskatīšanai pašvaldības domes šā gada 26. jūlija sēdē.

**4. Par nolikuma “Grozījumi Ādažu novada pašvaldības pašvaldības 2021. gada 22. decembra nolikumā Nr.21 “Ādažu novada pašvaldības policijas nolikums”” projektu**

|  |
| --- |
| (Oskars Feldmanis) |

Ziņo par redakcionālajiem grozījumiem Ādažu novada pašvaldības policijas nolikumā.

*Plkst. 09:45 J. LEJA atstāj sēdi.*

Atklāti balsojot, ar 12 balsīm "Par", "Pret" – nav, "Atturas" – nav, (Jānis Leja (S) atstāja sēdi), **KOMITEJA NOLEMJ**:

**Atbalstīt** nolikuma “ “Grozījumi Ādažu novada pašvaldības pašvaldības 2021. gada 22. decembra nolikumā Nr.21 “Ādažu novada pašvaldības policijas nolikums”” projektu un virzīt to izskatīšanai pašvaldības domes šā gada 26. jūlija sēdē.

**5. Par saistošo noteikumu “Par Ādažu novada simbolikas izmantošanu” projektu**

|  |
| --- |
| (Dārta Zaļkalne) |

Ziņo, ka saistošie noteikumi nosaka Ādažu novada ģerboņa, Ādažu novada karoga, Ādažu pagasta ģerboņa, Carnikavas pagasta ģerboņa, Carnikavas pagasta saukļa un Ādažu novada saukļa, kā arī Ādažu novada grafisko zīmju (turpmāk – logotips (turpmāk visi kopā – simbolika)) lietošanas kārtību, kā arī pašvaldības nodevu par simbolikas izmantošanu.

Vērš uzmanību, ka, izmantojot Ādažu novada, Ādažu pagasta un Carnikavas pagasta ģerboni, tam jāatbilst apstiprinātajam heraldiskajam aprakstam, kā arī standartus un kvalitātes prasības produkcijai, uz kuras drīkst atveidot simboliku, tās attēlus vai elementus, nosaka novada pašvaldība.

*Plkst. 09:47 J. LEJA piedalās sēdē.*

Atklāti balsojot, ar 13 balsīm "Par", "Pret" – nav, "Atturas" – nav, **KOMITEJA NOLEMJ**:

**Atbalstīt** saistošo noteikumu “Par Ādažu novada simbolikas izmantošanu” projektu un virzīt to sabiedrības apspriedei.

**6. Par saistošo noteikumu “Par subsīdijām sportam Ādažu novada pašvaldībā” projektu**

|  |
| --- |
| (Arnis Rozītis ) |

Ziņo, ka saistošie noteikumi nosaka kārtību, kādā piešķir Ādažu novada pašvaldības subsīdijas sporta organizāciju darbības nodrošināšanai un sporta sacensību organizēšanai, t.sk. sportistu un treneru dalībai sporta sacensībās un treniņnometnēs. Informē, ka šo noteikumu mērķis ir veicināt sporta pasākumu organizēšanu, iedzīvotāju iesaistīšanos sporta aktivitātēs, sportistu rezultātu izaugsmi, popularizēt sporta veidus, kā arī sekmēt sporta organizāciju darbību Ādažu novadā.

*Plkst. 09:50 R. PAULS atstāj sēdi.*

Atklāti balsojot, ar 12 balsīm "Par", "Pret" – nav, "Atturas" – nav, (Raivis Pauls (LZS) atstāja sēdi), **KOMITEJA NOLEMJ**:

**Atbalstīt** saistošo noteikumu “Par subsīdijām sportam Ādažu novada pašvaldībā” projektu un virzīt to sabiedrības apspriedei.

**7. Par saistošo noteikumu “Adresācijas objektu un to virziena norāžu plākšņu izvietošanas un noformēšanas noteikumi” projektu**

|  |
| --- |
| (Nadežda Rubina) |

Ziņo, ka saistošie noteikumi nosaka kārtību, kādā Ādažu novada administratīvajā teritorijā noformē un izvieto adresācijas objekta (ēka, viensēta, apbūvei paredzēta zemes vienība, telpu grupa, iela vai laukums) plāksni un virziena norāžu plāksnes uz adresācijas objektu, kā arī administratīvo atbildību par šo noteikumu pārkāpumiem. Informē, ka noteikumu mērķis ir nodrošināt adresācijas objekta atrašanās vietas ātru noteikšanu un veidot vienotu vizuālo tēlu novadā.

J. LEJA aicina izskaidrot kārtību, kad tiks uzsāktas pārbaudes un soda piemērošanas par neatbilstošu adrešu plākšņu izvietošanu.

N. RUBINA informē, ka šobrīd netiek no iedzīvotājiem pieprasīts mainīt adrešu plāksnes, jo galvenais uzstādījums ir, lai, ja nepieciešams, būtu iespējams noteikt objekta atrašanās vietu, proti, adrešu plāksnei ir jābūt salasāmai un redzamā vietā novietotai. Uzsver, ka adrešu plāksnes nav jāmaina ēkām un zemes vienībām, kur tās izvietotas pirms šo saistošo noteikumu stāšanās spēkā. Vienīgais izņēmums ir publiskām būvēm, kurām attiecīgi līdz šā gada 31. decembrim visas neatbilstošās adrešu plāksnes jānomaina uz jaunām.

*Plkst. 09:55 R. PAULS piedalās sēdē.*

*Plkst. 09:56 A. DENIŅA atstāj sēdi.*

Atklāti balsojot, ar 12 balsīm "Par", "Pret" – nav, "Atturas" – nav, (Arta Deniņa (JKP) atstāja sēdi), **KOMITEJA NOLEMJ**:

**Atbalstīt** saistošo noteikumu “Adresācijas objektu un to virziena norāžu plākšņu izvietošanas un noformēšanas noteikumi” projektu un virzīt to sabiedrības apspriedei.

**8. Par saistošo noteikumu “Grozījumi Ādažu novada pašvaldības 2022. gada 23. marta saistošajos noteikumos Nr. 27/2022 “Par pašvaldības aģentūras “Carnikavas komunālserviss” maksas pakalpojumiem ūdensapgādē, notekūdeņu novadīšanā un attīrīšanā”” projektu**

|  |
| --- |
| (Lauris Bernāns, Ivars Bergs) |

Ziņo, ka saistošo noteikumu izdošanas mērķis ir nodrošināt, ka Ādažu novada pašvaldības aģentūras “Carnikavas komunālserviss” (turpmāk – aģentūra) pakalpojumu izcenojumi nepārsniedz aģentūras katra konkrētā pakalpojuma nodrošināšanai nepieciešamo līdzekļu apjomu. Saistošie noteikumi nepieciešami tādēļ, ka izmaksu starpība starp pakalpojuma nodrošināšanai izlietoto līdzekļu apjomu un faktiski iegūto ieņēmumu apjomu sasniedz 5 % (1. pielikums).

*Plkst. 10:00 A. Deniņa piedalās sēdē.*

I. KRASTIŅŠ, L. BERNĀNS, I. BERGS, V. BULĀNS, G. DZENIS, G. PORIETIS, J. LEJA debatē par:

1. notekūdeņu ūdens zudumiem (I. Krastiņš uzsver, ka iespējams aprēķinā ir radusies kļūda starp pieņemto un rēķinos izrakstīto notekūdeņu daudzumu 2022. gadā, jo diagrammā attēlotie rādītāji krasi atšķiras no 2021. gada rādītājiem. L. Bernāns, G. Dzenis skaidro, ka notekūdeņus ir samērā grūti izmērīt, jo to ietekmē nokrišņu, kā arī gruntsūdens daudzums.);
2. spēkā esošo ūdens tarifu noteikšanu uz 50 gadiem par 3,26 *euro*/m3 bez PVN vai 20 gadiem par 3,97 *euro*/m3 bez PVN (G. Porietis uzsver, ka deputāti var balsot par spēkā esošo ūdens tarifu noteikšanu uz 50 gadiem par 3,26 *euro*/m3 bez PVN, jo deputāti ir pieņēmuši lēmumu par aģentūras ūdenssaimniecības nodošanu SIA “Ādažu ūdens”. G. Dzenis skaidro, ka, sākot ar 2024. gada 1. janvāri ūdens tarifs tiks mainīts, jo ūdenssaimniecība pāriet SIA “Ādažu ūdens”. V. Bulāns uzsver, ka esošajā saistošo noteikumu projektā ir iestrādāts ūdens tarifs par 3,26 *euro*/m3 bez PVN uz 50 gadiem.).

V. BULĀNS uzdod pašvaldības aģentūras “Carnikavas komunālserviss” direktora 2. vietniekam L. Bernānam sagatavot ziņojumu par kanalizācijas ūdens zudumiem Carnikavas pagastā laika posmā no 2023. gada janvāra līdz jūlijam izskatīšanai Attīstības komitejas šā gada 9. augusta sēdē.

Atklāti balsojot, ar 13 balsīm "Par", "Pret" – nav, "Atturas" – nav, **KOMITEJA NOLEMJ**:

1. **Uzdot** pašvaldības aģentūras “Carnikavas komunālserviss” direktora 2. vietniekam L. Bernānam sagatavot ziņojumu par ūdens zudumiem Carnikavas pagastā laika posmā no 2023. gada janvāra līdz jūlijam izskatīšanai Attīstības komitejas 9. augusta sēdē.
2. **Atbalstīt** saistošo noteikumu “Grozījumi Ādažu novada pašvaldības 2022. gada 23. marta saistošajos noteikumos Nr. 27/2022 “Par pašvaldības aģentūras “Carnikavas komunālserviss” maksas pakalpojumiem ūdensapgādē, notekūdeņu novadīšanā un attīrīšanā”” projektu un virzīt to sabiedrības apspriedei.

**9. Par zemes nomas līguma termiņa pagarināšanu Baltezera iela 2, Baltezers**

|  |
| --- |
| (Nadežda Rubina) |

Ziņo par SIA “Ilūzijas” (reģ. Nr. 50103309981 (turpmāk – nomnieks)) šā gada 13. jūnija iesniegumu (reģ. Nr. ĀNP/1-11-1/23/3190) ar lūgumu pagarināt 2010. gada 1. decembra noslēgtā zemes nomas līguma Nr. JUR 2010-12/353 (turpmāk – līgums) termiņu uz 15 gadiem. Nomnieks informē, ka plāno šā gada vasaras periodā nomas objektā ievilkt inženierkomunikācijas, kam ir nepieciešams pagarināt esošā nomas līguma termiņu.

*Plkst. 11:05 A. DENIŅA, I. KRASTIŅŠ atstāj sēdi.*

Atklāti balsojot, ar 11 balsīm "Par , "Pret" – nav, "Atturas" – nav, (Arta Deniņa (JKP), Imants Krastiņš(JKP) atstāja sēdi), **KOMITEJA NOLEMJ**:

**Atbalstīt** lēmuma “Par zemes nomas līguma termiņa pagarināšanu Baltezera iela 2, Baltezers” projektu un virzīt to izskatīšanai pašvaldības domes šā gada 26. jūlija sēdē.

**10. Par projekta “ĀNMS dejas nodaļas materiāli tehniskās bāzes uzlabošana” īstenošanu**

|  |
| --- |
| (Kaspars Rubenis) |

Ziņo, ka Valsts Kultūrkapitāla fonds (turpmāk – VKKF) 2023. gadā organizē atklātos konkursus profesionālās ievirzes izglītības iestāžu materiāli tehniskās bāzes uzlabošanai ar mērķi nodrošināt mākslas, mūzikas un dejas izglītības izcilību un starptautisku konkurētspēju, veidojot un uzlabojot materiāli tehnisko bāzi. Ar pašvaldības domes šā gada 25. janvāra lēmumu Nr. 3 “Par Ādažu novada Mākslu skolas dalību Valsts Kultūrkapitāla fonda projektu konkursā” tika atbalstīta Ādažu novada Mākslu skolas (turpmāk – ĀNMS) dalība VKKF kultūras projektu konkursā ar projektu “ĀNMS dejas nodaļas materiāli tehniskās bāzes uzlabošana”. VKKF padome atbalstīja ĀNMS projektu, piešķirot finansējumu 1960 *euro* četru pārvietojamu baleta stangu iegādei skatuves mākslas izglītības programmas nodrošināšanai. Pašvaldības līdzfinansējums nav nepieciešams un projekta izpildei nav ietekmes uz pašvaldības 2023. gada budžeta līdzekļiem.

*Plkst. 11:07 I. KRASTIŅŠ piedalās sēdē.*

Atklāti balsojot, ar 12 balsīm "Par", "Pret" – nav, "Atturas" – nav, (Arta Deniņa (JKP) atstāja sēdi), **KOMITEJA NOLEMJ**:

**Atbalstīt** lēmuma “Par projekta “ĀNMS dejas nodaļas materiāli tehniskās bāzes uzlabošana” īstenošanu” projektu un virzīt to izskatīšanai pašvaldības domes šā gada 26. jūlija sēdē.

**11. Par bibliomāta iegādi Carnikavas bibliotēkai**

|  |
| --- |
| (Ilze Ezermale) |

Ziņo, ka pašvaldības dome izvērtēja bibliomāta, jeb grāmatu pakomāta iegādes nepieciešamību Carnikavas bibliotēkai un konstatēja, ka bibliomāts darbojas pēc līdzīga principa kā pakomāti sūtījumu saņemšanai. Carnikavas bibliotēkā reģistrēts lasītājs elektroniskajā katalogā vai pa tālruni varētu pasūtīt grāmatas vai citus iespieddarbus, bibliotekārs tos ievietotu bibliomātā un lasītājs saņemtu īsziņu ar bibliomāta durvju unikālu kodu. Šāds pakalpojums ir pieprasīts Latvijas bibliotēkās, jo lasītājiem ir iespēja nodot un saņemt iespieddarbus bezkontakta ceļā sev vēlamā laikā.

Carnikavas bibliotēka veica tirgus izpēti un konstatēja, ka bibliomāta cena ir 5445 *euro* ar PVN. Bibliomāta iegādei nepieciešams papildu finansējums 2904 *euro*.

G. MIGLĀNS, I.KRASTIŅŠ, I. EZERMALE, K. DĀVIDSONE debatē par:

1. bibliomāta atrašanās vietu dabā ( I. Ezermale informē deputātus, ka bibliomāts atradīsies pie Carnikavas bibliotēkas ieejas durvīm);
2. iespēju iegādāties bibliomātu arī Ādažu bibliotēkai ( I. Ezermale informē, ka sazinājās ar Ādažu bibliotēkas vadītāju par iespēju bibliomātu iegādāties arī Ādažu bibliotēkai, tomēr šogad šādu ieceri nevarēs realizēt šajā gadā un ir plānots 2024. gada pašvaldības budžetā ieplānot finansējumu bibliomāta iegādei.);
3. bibliomāta cenu (I.Krastiņš uzsver, ka esošā bibliomāta cena ir ļoti augsta, turpmāk būtu nepieciešams piesaistīt attiecīgos nozares speciālistus, lai izvērtētu cenas atbilstību.).

*Plkst. 11:10 A. Deniņa piedalās sēdē.*

Atklāti balsojot, ar 13 balsīm "Par", "Pret" – nav, "Atturas" – nav, **KOMITEJA NOLEMJ**:

**Atbalstīt** lēmuma “Par bibliomāta iegādi Carnikavas bibliotēkai” īstenošanu” projektu un virzīt to izskatīšanai pašvaldības domes šā gada 26. jūlija sēdē.

**12. Par iniciatīvu projekta “Ģimeņu tikšanās Carnikavā”**

|  |
| --- |
| (Annija Dukāte) |

Ziņo par biedrības “Dauna sindroms Latvija” (reģ. Nr. 40008305155, juridiskā adrese: [Nīcas iela 17, Rīga, LV-1067](https://www.lursoft.lv/adrese/purva-iela-50-riga-lv-1067)) šā gada 5. jūnija (reģ. Nr. ĀNP/1-11-1/23/3044), šā gada 9. jūnija (reģ. Nr. ĀNP/1-11-1/23/3144), šā gada 19. jūnija (reģ. Nr. ĀNP/1-11-1/23/3289) un šā gada 13. jūlija (reģ. Nr. ĀNP/1-11-1/23/3636) projekta pieteikumu “Ģimeņu tikšanās Carnikavā” (turpmāk – projekts) finansējuma saņemšanai pašvaldības šā gada 24. maija nolikuma Nr. 11 “Iniciatīvas projektu finansēšanas kārtība Ādažu novada pašvaldībā” (turpmāk – nolikums) ietvaros.

Projekta mērķis ir sniegt aktīvās atpūtas iespēju un emocionālu atbalstu ģimenēm, kurās ir cilvēki ar Dauna sindromu. Projekts ļaus saliedēt ģimenes, apmainīties ar pieredzi un turpināt sadarbību ar Carnikavas pamatskolas skolēniem. Projekts norisināsies no šā gada 4. augusta līdz 6. augustam Carnikavas pamatskolas telpās, kur dalībnieki nakšņos, ieturēs ēdienreizes un piedalīsies dažādas aktivitātēs āra teritorijā. Projekta mērķauditorija ir 55 biedrības biedri, tai skaitā trīs ģimenes no Ādažu novada (kopā 10 cilvēki (aptuveni 18,2 % no dalībnieku skaita) un 10 brīvprātīgie (5 ir novada iedzīvotāji).

Atklāti balsojot, ar 12 balsīm "Par", "Pret" – nav, "Atturas" – nav, "Nepiedalās" – 1 (Raivis Pauls (LZS)), **KOMITEJA NOLEMJ**:

**Atbalstīt** lēmuma “Par iniciatīvu projekta “Ģimeņu tikšanās Carnikavā” īstenošanu” projektu un virzīt to izskatīšanai pašvaldības domes šā gada 26. jūlija sēdē.

**13. Par izmaiņām Izglītības un jaunatnes nodaļas struktūrā**

|  |
| --- |
| (Laila Raiskuma) |

Ziņo par pašvaldības Centrālās pārvaldes Izglītības un jaunatnes nodaļas (turpmāk – IJN) 2023.gada 17.jūlija iesniegumu Nr. ĀND/1-33-241/23/13 un Nr. ĀNP/1-33-264/23/15 par grozījumiem IJN amatu sarakstā, aicinot izveidot amatu “izglītības specialists” un divus amatus ar 0,5 slodzi “Jaunatnes darbinieks”.

Amata “jaunatnes darbinieks” vietu izveidošanai un uzturēšanai šajā gadā ietekme uz budžetu būs 6862 *euro* (alga, sociālās garantijas un nodokļi) un šie līdzekļi ir apstiprināti IJN budžeta tāmē. Amata vietu uzturēšanai 2024. gadā ietekme uz pašvaldības budžetu būs 22301 *euro*.

Amata “izglītības speciālists” vietas uzturēšanai 2023. gadā ietekme uz budžetu būs 8923 *euro* (alga, sociālās garantijas un nodokļi) un līdzekļi ir pieejami IJN budžetā. 2024. gadā ietekme uz pašvaldības budžetu būs 23200 *euro* (alga, sociālās garantijas un nodokļi).

Atklāti balsojot, ar 13 balsīm "Par" , "Pret" – nav, "Atturas" – nav, **KOMITEJA NOLEMJ**:

**Atbalstīt** lēmuma “Par izmaiņām Izglītības un jaunatnes nodaļas struktūrā” projektu un virzīt to izskatīšanai pašvaldības domes šā gada 26. jūlija sēdē.

**14. Par subsīdijām sporta sacensību organizēšanai**

|  |
| --- |
| (Arnis Rozītis ) |

Ziņo par 2023.gada 11.jūlija biedrības “Futbola klubs Ādaži” (reģ. Nr. ĀNP/1-11-1/23/3550), Triatlona un peldēšanas klubs TRI KAN" (reģ. Nr. ĀNP/1-11-1/23/3558) un biedrības “Ādaži velo” (reģ. Nr. ĀNP/1-11-1/23/3538) pieteikumiem subsīdijas saņemšanai sporta pasākumu organizēšanai Ādažu novada pašvaldībā. Atbilstoši Ādažu novada pašvaldības 2021. gada 24. novembra saistošo noteikumu Nr. 36/2021 “Par subsīdijām sportam Ādažu novada pašvaldībā” III. daļai, Centrālās pārvaldes Sporta nodaļas atzinumam un finanšu aprēķinam iesniegtie pieteikumi ir atbalstāmi. Sporta nodaļas budžetā ir pieejams finanšu līdzekļu atlikums 4550 *euro*apmērā pieteikumos norādītajam mērķim.

Atklāti balsojot, ar 13 balsīm "Par", "Pret" – nav, "Atturas" – nav, "Nepiedalās" – nav, **KOMITEJA NOLEMJ**:

**Atbalstīt** protokollēmuma “Par subsīdijām sporta sacensību organizēšanai” projektu un virzīt to izskatīšanai pašvaldības domes šā gada 26. jūlija sēdē.

**15. Par Latvijas BMX kausa posma organizēšanas izdevumiem**

|  |
| --- |
| (Arnis Rozītis ) |

Ziņo, ka biedrība “BMX Ādaži” (turpmāk – biedrība (reģ. Nr. 40008229326, adrese: “Kadagas attīrīšanas ietaises”, Kadaga, Ādažu pagasts, Ādažu novads, LV-2103)) jau no 2017. gada veic degradētās teritorijas “Kadagas attīrīšanas ietaises” uzkopšanu un BMX trases izveides un uzturēšanas darbus. BMX trases teritorija ir pašvaldības īpašums, kas nodots bezatlīdzības lietošanā biedrībai un tās biedri ar smagu un sistemātisku darbu iepriekš degradētu teritoriju ir pārvērtuši par pieprasītu un labi apmeklētu sporta objektu. Laika gaitā pakāpeniski ir izveidota aktīvā sporta un atpūtas teritorija, ko izmanto gan novada iedzīvotāji, gan viesi no Latvijas un ārvalstīm. 2022. gadā ar Ādažu novada pašvaldības finansiālu atbalstu tika īstenots trases virāžu asfaltēšanas projekts, kā rezultātā trase kļuva par vienu no labākajām Ziemeļvalstīs.

A. MAŽEIKO dalās pieredzē par iepriekšējā gada BMX kausa posma organizēšanā, uzsverot, ka šāda veida pasākums ir labs finansiāls pienesums Ādažu novadam, jo aptuvenais sacensību apmeklētāju skaits ir ap 1500 cilvēkiem. Izsaka pateicību pašvaldībai par stāvlaukuma izbūvi Kadagā. Akcentē, ka, ja šīs BMX sacensību posms tiks noorganizēts veiksmīgi, tad iespējams nākotnē Ādažu novadā arī varētu rīkot Latvijas BMX čempionātu.

Atklāti balsojot, ar 13 balsīm "Par", "Pret" – nav, "Atturas" – nav, "Nepiedalās" – nav, **KOMITEJA NOLEMJ**:

**Atbalstīt** lēmuma “Par Latvijas BMX kausa posma organizēšanas izdevumiem” projektu un virzīt to izskatīšanai pašvaldības domes šā gada 26. jūlija sēdē.

**16. Par *Nordplus* programmas Jauniešu izglītības programmas projekta īstenošanu**

|  |
| --- |
| (Raivis Pauls ) |

Ziņo par projekta mērķi – 2023./2024. mācību gada laikā organizēt nedēļu garus pieredzes apmaiņas braucienus katras skolas 20 izglītojamajiem un 4 pedagogiem uz Somiju, Igauniju un Latviju ar nolūku apgūt karjeras vadības prasmes projektā iesaistītajās skolās, lai vēlāk integrētu šāda veida programmas formālajā un/vai neformālajā izglītībā. Vērš uzmanību, ka projekta īstenošana neradīs finansiālu slogu pašvaldības budžetam, jo pašvaldībai jānodrošina projekta priekšfinansējums 20 % jeb 12304,00 *euro* līdz projekta noslēguma maksājuma saņemšanai, kas tiks atmaksāts pašvaldībai pēc projekta noslēguma. Priekšfinansējums jāparedz pašvaldības 2024. gada budžetā.

*Plkst. 11:50 A. ROZĪTIS atstāj sēdi.*

Atklāti balsojot, ar 11 balsīm "Par", "Pret" – nav, "Atturas" – nav, "Nepiedalās" – 1 (Raivis Pauls (LZS)), (Arnis Rozītis (LRA) atstāja sēdi), **KOMITEJA NOLEMJ**:

**Atbalstīt** lēmuma “Par *Nordplus* programmas Jauniešu izglītības programmas projekta īstenošanu” projektu un virzīt to izskatīšanai pašvaldības domes šā gada 26. jūlija sēdē.

**17. Par *Erasmus*+ programmas “Personu mobilitātes mācību nolūkos” skolu izglītības sektora projekta īstenošanu**

|  |
| --- |
| (Raivis Pauls ) |

Ziņo, ka projekta īstenošana pilnveidos Carnikavas pamatskolas pedagogu profesionālās kompetences, veicinot skolotāju profesionālās lietpratības un izcilības pilnveidi mūsdienīga mācību procesa nodrošināšanai, veicinot katra izglītojamā kompetenču, spēju un prasmju attīstību atbilstoši individuālajām vajadzībām un interesēm, paaugstinot pieredzes pilnveidi inovatīvās darbībās, lai veiksmīgi ieviestu jauno mācību saturu un mainītu mācīšanas pieejas, kā arī palielināt spēju darboties ES/starptautiskā līmenī, stiprinot sadarbību ar partneriem no citām valstīm.

Projekta ietvaros tiks īstenotas 5 mobilitātes mācību nolūkos, kurās pedagogi piedalīsies kursos un apmācības. Pēc pedagogu atgriešanos notiks pieredzes apmaiņa ar citiem pedagogiem un labās prakses pielietošana ikdienas darbā ar skolēniem.

Vērš uzmanību, ka projekta īstenošana neradīs finansiālu slogu pašvaldības budžetam, jo pašvaldībai jānodrošina projekta priekšfinansējums 20 % jeb 3164,60 *euro* līdz projekta noslēguma maksājuma saņemšanai no Valsts izglītības attīstības aģentūras līdz 2024. gada beigām, kas tiks atmaksāts pašvaldībai pēc projekta noslēguma. Priekšfinansējums jāparedz pašvaldības 2024. gada budžetā.

Atklāti balsojot, ar 11 balsīm "Par", "Pret" – nav, "Atturas" – nav, "Nepiedalās" – 1 (Raivis Pauls (LZS)), (Arnis Rozītis (LRA) atstāja sēdi), **KOMITEJA NOLEMJ**:

**Atbalstīt** lēmuma “Par *Erasmus*+ programmas “Personu mobilitātes mācību nolūkos” skolu izglītības sektora projekta īstenošanu” projektu un virzīt to izskatīšanai pašvaldības domes šā gada 26. jūlija sēdē.

**18. Par pedagogu atalgojumu un slodžu izlīdzināšanu pašvaldības pirmsskolas izglītības iestādēs**

|  |
| --- |
| (Antra Krasta ) |

Ziņo, ka pašvaldības pirmsskolas izglītības iestādēm: Ādažu vidusskolas PII, Ādažu PII “Strautiņš””, Kadagas PII “Mežavēji”, Siguļu PII “Piejūra” un Carnikavas PII “Riekstiņš” (turpmāk kopā – PII) pedagogu darba slodzes nosaka normatīvajos aktos noteiktā kārtībā.

Saskaņā ar pašvaldības domes šā gada 26. janvāra lēmumu Nr. 40 “Par amatpersonu un darbinieku mēnešalgām 2023. gadā”, PII pedagogiem, t.sk. atbalsta personālam, tika noteikts šāds atalgojums un darba slodzes:

1. pedagoga darba algas likme 1218 *euro* par slodzi (40 h), jeb 1096,20 *euro* par 0,9 slodzēm (36 h), nodrošinot 1,8 slodzes uz katru PII izglītojamo grupu;
2. atbalsta personāla algas likme 1100 *euro* par slodzi (30 h).

Ieceres īstenošanai šā gada četros mēnešos (septembris - decembris) nepieciešami papildu 90041,51 *euro*, t.sk. nodokļi.

Apkopojot PII piešķirtā valsts budžeta finansējuma un pašvaldības finansējuma izpildi šā gada sešos mēnešos, konstatēts, ka nepieciešamie finanšu līdzekļi ir pieejami katras PII budžeta tāmes sadaļā “Pakalpojumi” (EKK 2200).

Ieceres izpildes paredzamā ietekme uz pašvaldības 2024. gada budžetu būs 290581,89 *euro*, to skaitā arī nodokļi.

A. KRASTA, J. LEJA, I. KRASTIŅŠ, S. BRAKOVSKA debatē par atalgojumu pirmsskolas izglītības iestāžu audzinātājām Ādažu novadā (J. Leja aicina izvērtēt iespēju vēl paaugstināt atalgojumu PII audzinātājām, lai noturētu un saglabātu esošos darbiniekus. A. Krasta uzsver, ka esošais paaugstinājums ir par 202 *euro* mēnesī vairāk. Šobrīd Ropažu novads PII audzinātājām mēnešalgu noteica 1400 *euro,* pārējie apkaimes novadi nav veikuši mēnešalgas izmaiņas.)

Atklāti balsojot, ar 12 balsīm "Par", "Pret" – nav, "Atturas" – nav, (Arnis Rozītis (LRA) atstāja sēdi), **KOMITEJA NOLEMJ**:

**Atbalstīt** lēmuma “Par pedagogu atalgojumu un slodžu izlīdzināšanu pašvaldības pirmsskolas izglītības iestādēs” projektu un virzīt to izskatīšanai pašvaldības domes šā gada 26. jūlija sēdē.

*Plkst. 12:15 R. PAULS, A. DENIŅA atstāj sēdi.*

\*\*\*

Pusdienu pārtraukums no plkst. 12.15 līdz plkst. 13.00.

\*\*\*

**19. Par grozījumiem pašvaldības aģentūras “Carnikavas komunālserviss” 2023. gada budžeta tāmē**

|  |
| --- |
| (Gunārs Dzenis) |

Pašvaldības aģentūras “Carnikavas komunālserviss” (turpmāk – aģentūra) šā gada budžeta tāmes sadaļā “Īpašumu apsaimniekošana” ir paredzēti 20000 *euro* (EKK 2243) ēkas Gaujas ielā 33A, Ādažos, ventilācijas tīrīšanai. Veicot darbu izpildi, Aģentūra ietaupīja 7000 *euro*.

Budžeta tāmes sadaļā “Īpašumu apsaimniekošana” tika paredzēti 13350 *euro* (EKK 2241) Ādažu novada Mākslu skolas un Ādažu novada kultūras centra telpu remontam Gaujas iela 33A, Ādaži. Tirgus izpētes rezultātā tika secināts, ka kopējās darbu izmaksas pārsniedz budžeta tāmē paredzētos līdzekļus, līdz ar to aģentūra piedāvā pārcelt ietaupītos 7000 *euro* no EKK 2243 (izdevumi par Gaujas ielas 33A ventilācijas tīrīšanu) uz EKK 2241 (Gaujas iela 33A Ādažu novada kultūras centra telpu remonts). Budžeta tāmes sadaļā “Ūdenssaimniecības darbības nodrošināšana” par 5000 *euro* ir samazinājusies daļa no paredzētajiem izdevumiem elektroenerģijas izmaksām (EKK 2223) un par 5000 *euro* - valsts budžetā plānotie pievienotās vērtības (turpmāk – PVN) maksājumi (EKK 2512). Sakarā ar nepieciešamību noslēgt līgumu par tehnikas nomu notekūdeņu dūņu izvešanai no Carnikavas notekūdeņu attīrīšanas iekārtām, aģentūra ierosina šim mērķim nepieciešamo summu pārcelt no EKK 2223 (izdevumi par elektroenerģiju) un EKK 2512 (Valsts budžetā plānotie PVN maksājumi) uz EKK 2262 (Tehnikas noma notekūdeņu dūņu izvešanai no Carnikavas notekūdeņu attīrīšanas iekārtām).

Ādažu novada pašvaldības šā gada 22. marta noteikumu Nr. 9 “Pašvaldības budžeta izstrādāšanas un izpildes kārtība” 21.3. apakšpunktā noteikts, ka ierosinājumu tāmes iekšējiem grozījumiem ar paskaidrojumu par grozījumu iemesliem budžeta izpildītāji iesniedz Finanšu komitejai gadījumā, ja grozījumi ir vairāk par 5000 *euro* vienā reizē, sagatavojot par to protokollēmumu.

*Plkst. 13:10 A. ROZĪTIS piedalās sēdē.*

Atklāti balsojot, ar 11 balsīm "Par" ,"Pret" – nav, "Atturas" – nav, (Arta Deniņa (JKP), Raivis Pauls (LZS) atstāja sēdi), **KOMITEJA NOLEMJ**:

**Atbalstīt** budžeta grozījumus pašvaldības aģentūras “Carnikavas komunālserviss” šā gada budžeta tāmē un:

1. pārcelt finansējumu 7000 *euro* no EKK 2243 uz EKK 2241 (Ādažu novada Mākslu skolas un Kultūras centra telpu remontam Gaujas iela 33A, Ādaži).
2. pārcelt finansējumu 5000 *euro* no EKK 2223 un 5000 *euro*no EKK 2512 uz EKK 2621 (Tehnikas noma notekūdeņu dūņu izvešanai no Carnikavas notekūdeņu attīrīšanas iekārtām).

**20. Par valsts aizsardzības objektu aizsargjoslu datu saskaņošanu**

|  |
| --- |
| (Miķelis Cinis) |

Ziņo par šā gada 28. aprīlī saņemto un izskatīto Valsts aizsardzības militāro objektu un iepirkumu centra (turpmāk – VAMOIC) vēstuli Nr. NOS/2023-2630 (reģ. Nr. ĀNP/1-11-1/23/2446) ar lūgumu saskaņot aizsargjoslas vektordatus nekustamajiem īpašumiem “Ādažu militārā bāze”, “Ādažu mācību centrs”, “Smilšlauki”, “Poligona mežs 8044”, “Iļķenes ceļš A” un “Plūdoņi” kadastra Nr. 80440050053, 80440050054, 80440050213, 80440060064, 80440020346 un 80440050363.

Attīstības komiteja šā gada 10. maija sēdē pieņēma lēmumu (protokols Nr. 5 § 17) uzdot Teritorijas plānošanas nodaļai sniegt starpatbildi uz VAMOIC šā gada 28. aprīļa iesniegumu (reģ. Nr. ĀNP/1-11-1/23/2446) par novada pašvaldības lēmuma pieņemšanas nosacījumiem un organizēt tikšanos ar VAMOIC pārstāvjiem līdz šā gada 15. jūnijam, pieaicinot novada pašvaldības Centrālās pārvaldes Nekustamā īpašuma nodaļas, pašvaldības aģentūras “Carnikavas komunālserviss” un pašvaldības domes un Centrālās pārvaldes vadības pārstāvjus, kā arī novada pašvaldības domes deputātu Jāni Ruku.

Ādažu novada pašvaldība šā gada 26. maijā nosūtīja VAMOIC starpatbildi (reģ Nr. ĀNP/1-12-4/23/757), kurā lūdza rast iespēju tikties ar novada pašvaldības pārstāvjiem, lai vienotos par piekļuves nodrošināšanu poligona teritorijā esošajiem privātīpašumiem un novada pašvaldībai piederošiem īpašumiem to uzturēšanas un apsaimniekošanas darbu veikšanai, kā arī poligona teritorijai tuvumā esošo ciemu iedzīvotāju lūguma izskatīšanai par sanitārās zonas noteikšanu starp poligonu un publiski pieejamo teritoriju un informēja, ka pašvaldības domes lēmuma izdošanas termiņš tiek pagarināts līdz šā gada 28. jūlijam.

Pašvaldībā šā gada 27. jūnijā tika saņemta VAMOIC vēstule Nr. NOS/2023-4308 (reģ. Nr. ĀNP/1-11-1/23/3352) ar informāciju, ka novada pašvaldības šā gada 26. maija vēstulē minētie jautājumi pārsniedz VAMOIC kompetenci, līdz ar to tie ir nodoti Aizsardzības ministrijai tālākai izvērtēšanai. Vienlaikus, ņemot vērā to, ka šiem jautājumiem nav tiešas ietekmes uz Ministru kabineta 2023. gada 4. aprīļa noteikumos Nr. 158 “Grozījumi Ministru kabineta 2006. gada 27. jūnija noteikumos Nr. 508 “Noteikumi par aizsargjoslām ap valsts aizsardzības objektiem un šo aizsargjoslu platumu”” noteikto aizsargjoslu ap Ādažu poligonu, VAMOIC lūdz neatlikt aizsargjoslas robežu datu izvērtēšanu, lai būtu iespējams nodrošināt aktuālu datu esamību Apgrūtināto teritoriju informācijas sistēmā.

Aizsargjoslas ap valsts aizsardzības objektiem ir noteiktas Ministru kabineta 2006. gada 27. jūnija noteikumos Nr. 508 “Noteikumi par aizsargjoslām ap valsts aizsardzības objektiem un šo aizsargjoslu platumu” (turpmāk – MK noteikumi Nr. 508), kuriem 2023. gada 13. aprīlī stājās spēkā grozījumi, kas, cita starpā, precizē valsts aizsardzības objektu, kam nosakāma aizsargjosla. Apgrūtināto teritoriju informācijas sistēmas likuma 7. panta pirmās daļas 10. punkts un 8. panta pirmās daļas 11. punkts, kā arī 10. panta trešā daļa paredz pienākumu VAMOIC pirmreizēji iesniegt un izmaiņu gadījumā nekavējoties aktualizēt Apgrūtināto teritoriju informācijas sistēmā datus par valsts aizsardzības objektiem un tiem noteiktajām aizsargjoslām. Atbilstoši Aizsargjoslu likuma 33. panta astotajai daļai aizsargjoslu robežu dati pirms iesniegšanas Valsts zemes dienestā jāsaskaņo ar attiecīgo pašvaldību.

Aizsargjoslu likuma 23.1 panta otrajā daļā ir noteikts, ka aizsargjoslām ap valsts aizsardzības objektiem minimālais platums ir 25 metri, skaitot no valsts aizsardzības objekta ārējām robežām, maksimālais platums — 600 metru.

Ministru kabineta noteikumos Nr. 508, aizsargjoslu platums ap valsts aizsardzības objektiem Ādažu novadā ir 25 metri.

*Plkst. 13:20 R. KUBULIŅŠ atstāj sēdi.*

Pamatojoties uz Pašvaldību likuma 10. panta pirmās daļas 21. punktu,

atklāti balsojot, ar 10 balsīm "Par", "Pret" – nav, "Atturas" – nav, (Arta Deniņa (JKP), Raitis Kubuliņš (LZP), Raivis Pauls (LZS) atstāja sēdi), **KOMITEJA NOLEMJ**:

**Saskaņot** Valsts aizsardzības militāro objektu un iepirkumu centra šā gada 28. aprīļa vēstulē Nr. NOS/2023-2630 (reģ. Nr. ĀNP/1-11-1/23/2446) norādītos aizsargjoslas vektordatus nekustamajiem īpašumiem “Ādažu militārā bāze”, “Ādažu mācību centrs”, “Smilšlauki”, “Poligona mežs 8044”, “Iļķenes ceļš A” un “Plūdoņi”, kadastra Nr. 80440050053, 80440050054, 80440050213, 80440060064, 80440020346 un 80440050363.

**21. Par Krastupes ielas pārbūvi**

|  |
| --- |
| (Inga Pērkone) |

Ziņo par pašvaldības domes 2021. gada 22. jūnijā pieņemto lēmumu Nr. 155 “Par nekustamo īpašumu iegādi “Ūbeļu iela 18””, kas paredz iegādāties zemesgabalu ar kadastra numuru 80440110193, ar kopējo platību 0,5022 ha, plānotās pirmsskolas ēkas būvniecības vajadzībām.

Ietekme uz pašvaldības budžetu ietver šādas aptuvenās izmaksas:

1. Krastupes ielas pārbūves tehniskā projekta izstrāde – 85000 *euro*;
2. Krastupes ielas pārbūve – 1500000 *euro* (bez Podnieku ielas rotācijas apļa 0,75 km);
3. Podnieku ielas rotācijas apļa izbūve – 300000 *euro*;
4. izmaksas Dadzīšu ielas projektēšanai – 35000 *euro*;
5. izmaksas Dadzīšu ielas izbūvei –700000 *euro* (0,55 km pa jaunu trasi līdz Zīļu ielai).

*Plkst. 13:25 R. KUBULIŅŠ piedalās sēdē.*

I. KRASTIŅŠ informē, ka nepiekrīt, ka izvēlētā vieta ir piemērota jaunas pirmsskolas izglītības iestādes būvniecībai, vērš uzmanību uz nepieciešamību izvērtēt iespējas citu zemesgabalu iegādei un satiksmes plūsmas organizāciju, kas būtiski palielinās satiksmes intensitāti Podniekos, kā arī informē par nepieciešamību ņemt vērā iedzīvotāju viedokli, kuri neatbalsta jaunas izglītības iestādes būvniecību konkrētajā vietā.

I. PĒRKONE skaidro, ka darba grupā visi varianti ir izskatīti, kā arī tajā piedalās Krastupes ielas daudzdzīvokļu dzīvokļu māju vecākie un iedzīvotāji, no kuriem iebildumi nav saņemti un ir atbalsts, it sevišķi, ņemot vērā, ka, pateicoties šim projektam, būs iespēja īstenot Krastupes ielas projektu.

V. BULĀNS uzsver, ka iedzīvotāju viedoklis vienmēr tiek ņemts vērā, kā piemēru min, ka 2014. gadā bija projekts par Krastupes un Dadzīšu ielas pārbūvi, bet iedzīvotāji iebilda, līdz ar to projekts netika realizēts.

Atklāti balsojot, ar 9 balsīm "Par" (Sniedze Brakovska (LRA), Valērijs Bulāns (LRA), Kerola Dāvidsone (LRA), Genovefa Kozlovska (LZS), Antra Krasta (LZS), Raitis Kubuliņš (LZP) Gatis Miglāns (LZS), Liāna Pumpure (LRA), Arnis Rozītis (LRA)), "Pret" – nav, "Atturas" – 2 (Imants Krastiņš (JKP), Jānis Leja (S)), (Arta Deniņa (JKP), Raivis Pauls (LZS) atstāja sēdi), **KOMITEJA NOLEMJ**:

**Atbalstīt** lēmuma “Par Krastupes ielas pārbūvi” projektu un virzīt to izskatīšanai pašvaldības domes šā gada 26. jūlija sēdē.

**22. Ziņojums par biedrības “Gaujas Partnerība” darbības atskaiti par šā gada pirmo pusgadu**

|  |
| --- |
| (Inga Pērkone) |

Ziņo par biedrības “Gaujas Partnerība” darbu šā gada pirmajā pusgadā (2. pielikums).

*Plkst. 13:40 R. KUBULIŅŠ atstāj sēdē.*

Atklāti balsojot, ar 10 balsīm "Par", "Pret" – nav, "Atturas" – nav, (Arta Deniņa (JKP), Raitis Kubuliņš (LZP), Raivis Pauls (LZS) atstāja sēdi), **KOMITEJA NOLEMJ**:

**Pieņemt** informāciju zināšanai.

**23. Ziņojums par biedrības “Jūras Zeme” darbības atskaiti par šā gada pirmo pusgadu**

|  |
| --- |
| (Inga Pērkone) |

Ziņo par biedrības “Jūras Zeme” darbu šā gada pirmajā pusgadā (3. pielikums).

*Plkst. 13:45 R. KUBULIŅŠ piedalās sēdē.*

Atklāti balsojot, ar 11 balsīm "Par", "Pret" – nav, "Atturas" – nav, (Arta Deniņa (JKP), Raivis Pauls (LZS) atstāja sēdi), **KOMITEJA NOLEMJ**:

**Pieņemt** informāciju zināšanai.

**24. Ziņojums par peldētapmācības apmeklējumu Ādažu novada pašvaldībās pirmsskolas izglītības iestādēs**

|  |
| --- |
| (Ligita Anspoka) |

Ziņo par peldētapmācības apmeklējumu pašvaldībās pirmsskolas izglītības iestādēs (4. pielikums).

*Plkst. 14:09 R. PAULS piedalās sēdē.*

V. BULĀNS, K. DĀVIDSONE, I. KRASTIŅŠ, L. ANSPOKA, G. PORIETIS, J. LEJA debatē par novada pašvaldības pirmsskolas izglītības iestāžu peldētapmācību līdzmaksājuma samazināšanu **(**J. Leja ierosina samazināt peldētapmācības līdzmaksājumu, ņemot vērā, ka elektrības cenas samazinājās. G. Porietis uzsver, ka nepieciešams sagatavot pašvaldības domes lēmumu par novada pašvaldības pirmsskolas izglītības iestāžu peldētapmācību līdzmaksājuma samazināšanu.).

V. BULĀNS uzdod pašvaldības izpilddirektoram G. Porietim sagatavot lēmuma projektu par novada pašvaldības pirmsskolas izglītības iestāžu peldētapmācību līdzmaksājuma samazināšanu izskatīšanai Finanšu komitejas šā gada 16. augusta sēdē.

Atklāti balsojot, ar 12 balsīm "Par", "Pret" – nav, "Atturas" – nav, (Arta Deniņa (JKP) atstāja sēdi), **KOMITEJA NOLEMJ**:

1. **Uzdot** pašvaldības izpilddirektoram G. Porietim sagatavot lēmuma projektu par novada pašvaldības pirmsskolas izglītības iestāžu peldētapmācību līdzmaksājuma samazināšanu izskatīšanai Finanšu komitejas šā gada 16. augusta sēdē.
2. **Pieņemt** informāciju zināšanai.

**25. Ziņojums par pašvaldības aģentūras “Carnikavas komunālserviss” budžeta izpildi šā gada pirmajā pusgadā**

|  |
| --- |
| (Gunārs Dzenis) |

Ziņo par pašvaldības aģentūras “Carnikavas komunālserviss” budžeta izpildi šā gada pirmajā pusgadā (5. pielikums).

Atklāti balsojot, ar 12 balsīm "Par" , "Pret" – nav, "Atturas" – nav, (Arta Deniņa (JKP) atstāja sēdi), **KOMITEJA NOLEMJ**:

**Pieņemt** informāciju zināšanai.

**26. Ziņojums par pašvaldības budžeta izpildi šā gada otrajā ceturksnī**

|  |
| --- |
| (Baiba Kanča) |

Ziņo par pašvaldības budžeta izpildi šā gada otrajā ceturksnī (6. pielikums).

Atklāti balsojot, ar 12 balsīm "Par, "Pret" – nav, "Atturas" – nav, (Arta Deniņa (JKP) atstāja sēdi), **KOMITEJA NOLEMJ**:

**Pieņemt** informāciju zināšanai.

**27. Ziņojums par projektu izpildes gaitu šā gada otrajā ceturksnī**

|  |
| --- |
| (Guntis Porietis) |

Ziņo par projektu izpildes gaitu šā gada otrajā ceturksnī (7. pielikums).

*Plkst. 14:30 J. LEJA atstāj sēdi.*

Atklāti balsojot, ar 11 balsīm "Par", "Pret" – nav, "Atturas" – nav, (Arta Deniņa (JKP), Jānis Leja (S) atstāja sēdi), **KOMITEJA NOLEMJ**:

**Pieņemt** informāciju zināšanai.

*Sēde slēgta 2023. gada 19. jūlijā plkst. 15:02*.

Finanšu komitejas priekšsēdētājas vietnieks Valērijs Bulāns

Finanšu komitejas protokolētāja LINDA PAVLOVSKA

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU